Уран зохиолын шинэ үе, шинэ салхийг мэдрэх 10 ном  
<div class="article-body no-wide-image">
          <h2>Энэ долоо хоногт тохиож буй 36 дахь удаагийн “Номын баяр”-ыг тохиолдуулан уншигч таны сонголтыг өргөжүүлэхэд тусалж, шинээр гарч ирж буй залуу зохиолчидтой ойртуулж байна. Сүүлийн үед залуу уншигчдын дунд тренд болж, гарт нь бариастай харагдах болсон шинэ үеийн зохиолчдын номууд агуулгаасаа авхуулаад хавтас хүртлээ этгээд, зоримог аж. Эдгээр шинэ залуу зохиолчдын амьдрал, бичгийн хэлбэрийн онцлог болон зохиол бүтээл нь чухам юуны тухай вэ гэдгийг уг нийтлэлээрээ багцлан хүргэхээр бэлдлээ.  </h2><h3 class="text-uppercase text-blue text-bold">1.“Burning” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/600fd411882e2daf0f568bca2c443a0f.png"></p><p><b>Зохиолчийн тухай</b><br><br>Мегха Мажумдар нь Энэтхэгийн Колкатад төрж өссөн, орчин үеийн уран зохиолын ертөнцөд хүч түрэн гарч ирж буй залуу зохиолч юм. Мажумдар Харвардын Их сургуульд бакалаврын зэргээ, Жонс Хопкинсийн Их сургуульд магистрын зэргээ нийгмийн антропологийн чиглэлээр хамгаалжээ. Мөн тэрээр “Catapult” сэтгүүлийн редактораар ажилласан туршлагатай бөгөөд түүний нийгмийн болон улс төрийн асуудлын голыг олж дүрслэх чадвараас мэргэжлийн онцлог, сонирхол нь илт анзаарагдана. Зохиолч их сургуульд сурч байсан үеэсээ л нийгмийн шатлал, нийгмийн бүлэг, хүмүүсийн системчилсэн ялгаварлан гадуурхалтыг сонирхож эхэлсэн гэнэ. </p>
<p></p><p><b>Номын тухай </b><br> </p><p>“Burning” ном нь түүний анхны роман бөгөөд Нью-Йорк Таймсийн шилдэг борлуулалттай ном болж, 2021 онд 35-аас доош насны залуу зохиолчдын шилдэг уран бүтээлийг үнэлдэг Сахитья Академийн "Юва Пураскар" шагналыг хүртсэн. Мөн 2022 онд ирээдүйн залуу авьяастнуудыг шалгаруулдаг Уайтингийн шагналын эзэн болсон юм.<br><br>Түүний эл бүтээл нь Энэтхэгийн орчин үеийн нийгэмд амжилт, алдар нэр олохыг хүссэн гурван дүрийн амьдрал хэрхэн хоорондоо огтлолцож буйг харуулна. Живан цахим сүлжээнд үзэл бодлоо илэрхийлсэн сэтгэгдлээсээ болж террорист халдлагад буруутгагдсан лалын шашинтан охин; харин ПТ Сэр бол Живаны уг хэргээр өөрийн улс төрийн амбицаа биелүүлэхийг хүссэн биеийн тамирын багш. Харин жүжигчин болох мөрөөдөлтэй трансжендэр эмэгтэй Ловли нь Живаныг хэрэгт холбоогүйг батлах баримтыг олсон боловч үүнийгээ дэлгэхийн тулд чухал бүхнээ золиослох эрсдэлтэй тулгардаг. </p>
<p><b>Хэнд санал болгох вэ? </b><br><br>Зохиол маш хурц, тод дүрслэлтэйгээс гадна хурдтай өрнөлтэй бөгөөд триллер зохиол гэж хэлж болмоор. Сонирхол татам хурдан өрнөлд дургүй хэн байх вэ? Тиймээс энэ зохиол уншигч бүрийг уяж чадахуйц сонирхолтой бүтээл байх нь гарцаагүй. </p>
<h3 class="text-uppercase text-blue text-bold">2. "Breasts and Eggs"  </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/1d0586bd757eb2f62bf87251eccb6060.png"></p><p><b>Зохиолчийн тухай </b><br><br>Японы орчин үеийн зохиолч Миеко Каваками зохиолууд ихэвчлэн тусгаарлагдмал байдал, сэтгэлзүйн гүн шарх, хүний харилцааны ээдрээтэй сэдвүүдийг хөнддөг. Зохиолч анх урлагийн салбарт дуучнаар хөл тавьж байсан бол өдгөө зохиол бүтээл нь олон арван хэл дээр орчуулагдан, олон мянган хувь хэвлэгдэж байна. Түүний “Breasts and Eggs” зохиол Японы хамгийн нэр хүндтэй утга зохиолын шагнал болох Акүтагавагийн нэрэмжит шагнал хүртсэн бөгөөд бидний мэдэх алдарт зохиолч Харүки Мүраками ярилцлагадаа зохиолч Кавакамиг маш хурдтай сайжирч буй шинэ үеийн зохиолч хэмээн сайшаасан аж. </p>
<p><b>Номын тухай </b><br><br>Эмэгтэйчүүдийн амьдралыг өгүүлэх түгээмэл сэдэвтэй бүтээл гэж өнгөц хэлж болох ч төдийлөн хөндөгдөөгүй сэдвүүдийг бичсэн нь хүчтэй өгүүлэмжтэй бүтээл болгосон. Зохиол гурван эмэгтэйн Нацүко, түүний эгч Макико, болон түүний охин Мидорико нарын амьдралын асуудлууд, эх хүн болох, нийгмийн хүлээлт, үргүйдэл, жирэмслэлт зэрэг эмэгтэй хүний бие махбодтой холбоотой өөрчлөлт, харах өнцөг, сонголтын тухай нэлээд илэн далангүй бичсэн онцлогтой. Тухайлбал Макико хямд төсрөөр хөхөө томруулах арга хайж Токиог зорьсон. Харин Мидорико түүнийг дагаж ирснээс хойш чимээгүй, өөртөө итгэлгүй байх болсон аж. Харин Нацүко гэх зохиолч эмэгтэй 30 насан дээрээ хүүхэдтэй болж чадах эсэхдээ эргэлзэнэ. </p>
<p><b>Хэнд санал болгох вэ?</b><br><br>Уг бүтээл өнөөгийн жендер, нийгмийн хүлээлтийн талаар шүүмжлэн, эргэцүүлж боддог хэн бүхэнд тэр дундаа Японы орчин үеийн утга зохиолд сонирхолтой уншигчдад бүр ч илүү таалагдах биз ээ. </p>
<h3 class="text-uppercase text-blue text-bold">3. “Open Water” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/7b3d490a1b4103727fb0bc754bbabf60.png"></p><p><b>Зохиолчийн тухай</b><br><br>Калеб Азума Нелсон нь Англи-Гана гаралтай зохиолч, гэрэл зурагчин. Тэрээр Лондонгийн Өмнөд Зүүн хэсэгт төрж өссөн бөгөөд ихэвчлэн цагаан арьстнууд давамгайлсан нийгэмд залуу хар арьст эр хүний хувьд тулгарсан туршлагууд нь түүний бүтээлд ихээхэн гардаг. “Open Water” роман нь уран зохиолын шүүмжлэгчдээс өндөр үнэлгээ авч, 35-аас доош насны зохиолчдын анхны зохиолд олгодог “Betty Tracks” шагналыг 2022 онд хүртжээ.<br></p>
<p><b>Номын тухай </b><br><br>Тус бүтээл нь хар арьст хоёр уран бүтээлчийн хайр дурлалаас гадна хүний чинадын гүнзгий мэдрэмж, харилцааны талаар өгүүлнэ. Дуу хөгжим, гэрэл зураг, урлагаар баялаг уг бүтээл орчин үеийн уран зохиолд шинэ өнгө аяс нэмж, хэвлэгдсэн цагаасаа хойш өдийг хүртэл уншигчдын анхаарлыг татсан хэвээр байгаа юм. <br><br>Өөрийгөө илэрхийлэх орон зай, арьс өнгөний үзэл, эршүүд байдал зэрэг нийгэм болон хувь хүний асуудлуудыг аниргүй хэр нь зоримогоор илэрхийлсэн байдал нь уран зохиолын салбарт төдийлөн танигдаагүй залуу зохиолчийг шүүмжлэгчдээс өндөр үнэлгээ авахад нөлөөлсөн бололтой. Түүнчлэн өнгөн талаас цааших өөрөөрөө хайрлагдах, хайртай нэгнээ алдах, эрх чөлөөний төлөө тэмцэх зэрэг үйл хэргийг шүлэг мэт урнаар дүрсэлснийг нь онцлууштай. </p>
<p><b>Хэнд санал болгох вэ?</b><br><br>Тийм ч учраас гүнзгий сэдэвтэй номоор “цангасан” хэр нь тийм ч урт зохиол уншмааргүй байгаа хүмүүст уг бүтээл таалагдах болно. </p>
<h3 class="text-uppercase text-blue text-bold">4. “Exciting times” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/f3605b26c5b33650038d8bb554b359b7.png"></p><p><b>Зохиолчийн тухай </b><br><br>Зохиолч Наойсэ Долан нь Ирландын Дублин хотод төрж өсчээ. Дублины Тринитийн коллежид бакалаврын зэргээ, Оксфордын Их сургуульд магистрын зэргээ утга зохиолоор хамгаалсан. Доланы бүтээлүүд нь ихэвчлэн нийгмээс хөндийрч тасарсан мэдрэмж, нийгмийн анги давхаргын талаар өгүүлдэг. 2016 онд тэрээр сургуулиа төгсөөд Сингапурт Англи хэл заахаар явж, дараа жил нь Хонг Конгийг зорьж хожим нь Итали улсад багагүй хугацаанд амьдарч байжээ. Түүний бүтээлд 27 насандаа аутизмтай хэмээн оношлогдсон, олон улсад амьдарч байсан, ахлах ангидаа хомофобик гадуурхалтад өртөж байсан гээд өөрийнх нь бодит түүх туссан байх нь олонтаа. </p>
<p><b>Номын тухай </b><br><br>Зохиол Ирландын залуу эмэгтэй Авагийн Хонг Конг дахь амьдралыг дүрслэх аж. Тэр дундаа Ава ба Английн чинээлэг айлаас гаралтай банкир Жулиан, Хонг Конгийн хуульч Эдит нарын харилцааны талаар өгүүлнэ. Шинэ үеийнхний капиталчлагдсан, хавтгайрсан нийгэм дэх айдас, өөрийгөө илэрхийлэх байдал, эрх мэдэл, хайр дурлалыг харах өөр өнцгийг буулгажээ. Авагийн дотоод бодлоор дамжуулан Долан нийгмийн анги давхарга, хүйс, хайртай нэгнээсээ сэтгэл дотроо хөндийрөх зэрэг сэдвийг гярхай задлан шинжилж, ер нь хүнийг хайрлах, харилцааны мөн чанарыг дэлгэж харуулдаг нь сонирхолтой. Бичгийн хэллэг нь хурц, хааш яаш юм шиг хэр нь Авагийн өөрийнхөө мэдрэмжийг ойлгож, задалж буй байдал ихээхэн ухаалаг. </p>
<p><b>Хэнд санал болгох вэ?</b><br><br>Салли Рүүнигийн “Энгийн хүмүүс” бүтээлд дуртай уншигчдад бичгийн хэлбэр, унших хурд, сэдэв, найруулга зэрэг нь таалагдах нь гарцаагүй. </p>
<h3 class="text-uppercase text-blue text-bold">5. “Cleopatra and Frankestein” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/be9b7c710a33f0445caafcfb280117ad.png"></p><p><b>Зохиолчийн тухай </b><br><br>Их Британид төрж, Лондон, Нью-Йорк хоёрын хооронд ирэн очсоор өссөн зохиолч Коко Меллорс орчин үеийн уран зохиолд гялтганаж буй шинэхэн зохиолч юм. Тэрээр Нью-Йоркийн Их сургуулийг уран зохиолын чиглэлээр төгссөн. Түүний анхны роман “Cleopatra and Frankestein” нь “Sunday Times”-ийн бестселлер ном болж, 15 гаруй хэлээр орчуулагдсан бөгөөд одоо “Warner Bros”, “Brownstone Productions”-ийн дэлгэцийн уран бүтээл болохоор яригдаж байгаа гэнэ. Сургуулиа төгссөнийхөө дараа Меллорс Лос-Анжелес руу нүүж, гурав гаруй жил копирайтерээр ажилласан бөгөөд энэ үедээ номоо бичиж байсан ажээ. Харин хүүхэд нь зулбаснаас хойш “Cleopatra and Frankestein” романыхаа төгсгөлийн өнгө аясыг илүү итгэл найдвар төрүүлэхүйц болгон өөрчилсөн хэмээн “Guardian” сэтгүүл дээрх ярилцлагадаа дурдсан байдаг. </p>
<p><b>Номын тухай </b><br><br>24 настай зураач Англиаас Нью-Йорк руу нүүж, хөлөө олох гэж түгдчиж ядна. Оюутны визний хугацаа нь дуусахаас хэдхэн сарын өмнө тэрээр Фрэнктэй танилцдаг. Фрэнк түүнээс 20 насаар ах бөгөөд амьдрал, карьер нь амжилттай яваа боловч архины донтолттойгоо тэмцэж буй нэгэн. Фрэнк түүнд жаргалтай амьдрах, бүтээлч байдлаа гаргах, ногоон карт авч тэндээ амьдрах бүх боломжийг өгчээ. Тэдний сэтгэл хөдлөлдөө автан гаргасан гэрлэлт хожим нь өөрсдөөс нь гадна ойр дотынхонд нь төсөөлөө ч үгүй, хүчтэй нөлөөлснөөр гол үйл явдал, асуудал эхэлж байгаа юм. Амьдралын зорилгоо эрэлхийлэх залуу эхнэр, тогтвортой амьдралтай ч оршихуйн хямралд орсон нөхөр хоёрын дотно харилцааны төвөгтэй байдлыг уг ном чамбай дүрсэлж чаджээ. </p>
<p><b>Хэнд санал болгох вэ? </b><br><br>Орчин үеийн харилцааны сорилтын талаар эргэцүүлж боддог, хайр дурлал, харилцаатай дагалдаж ирэх өөрчлөлт, үнэт зүйлсийн зөрүү, хүлээн зөвшөөрөл, соёлын ялгаа зэргийг сонирхох хүмүүст уг бүтээл таалагдана. </p>
<h3 class="text-uppercase text-blue text-bold">6. “Almond” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/097020367c8875d82bbb563d40ea9191.png"></p><p><b>Зохиолчийн тухай </b><br><br>Зохиолч Өмнөд Солонгост кино найруулагчаар хэсэг хугацаанд ажилласныхаа дараа уран зохиолд хөл тавьжээ. "Almond" нь түүний анхны роман бөгөөд Өмнөд Солонгост гарсан даруйдаа амжилт олж, Солонгосын уран зохиолын “Чангби” шагналыг хүртсэн. Сон Вон Пён хүний сэтгэлзүй, нийгмийн харилцааны нарийн төвөгтэй байдлыг гярхай ажиглаж бичдэг бөгөөд кино урлагийн салбарт ажиллаж байсан хүний хувьд дүрсэлж буй түүхээ сайн буулгаж чаддаг.</p>
<p><b>Номын тухай </b><br><br>Уг бүтээл нь Алекситимия хэмээх тархины өвчний улмаас айдас, уур, аз жаргал гэх мэт энгийн мэдрэмжүүдийг бусад хүн шиг мэдэрч чаддаггүй Юнжэ хүүгийн тухай өгүүлнэ. Нийгэмд орших хүндрэлийг үл харгалзан Юнжэгийн амьдрал ээжийнхээ халамжид тайван өрнөдөг байв. Зул сарын үдэш ээж нь автомашины ослоор нас барснаар хүүгийн амьдрал орвонгоороо эргэнэ. Энэ үед Гон нэртэй ангийнх нь хүү Юнжэг сургууль дээр нь дээрэлхэх ч боловч Юнжэ, Гон хоёр санаснаас ч илүү нийтлэг зүйлтэй болж таардаг. <br><br>Энэ эсрэгцлээс өвөрмөц, шинэ нөхөрлөл үүсэж, Юнжэ өөрийгөө бага багаар хүмүүст нээж, харин Гон илүү тэвчээртэй, сэтгэл хөдлөлөө эрүүлээр зохицуулдаг болж эхэлдэг. Гоны амьдралд аюул тохиолдоход Юнжэ өөрийнхөө тухтай бүсээс гарч, томоохон золиос гаргах нь төсөөлөмгүй хэр нь баатарлаг дүрийг бүтээх гол үйл явдал болох аж. </p>
<p><b>Хэнд санал болгох вэ? </b><br><br>Сэтгэл зүйн сэдэвт уран зохиол сонирхдог, хүний зан араншин, харилцааны талаар унших дуртай уншигчдаас гадна зүгээр л дулаахан, зөөлөн өнгө аястай бүтээлд дуртай хүмүүст таалагдах болно. </p>
<h3 class="text-uppercase text-blue text-bold">7. "On Earth We Are Briefly Gorgeous” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/725fd71a8fbe0975915860bffbb64bc9.png"></p><p><b>Зохиолчийн тухай</b><br><br>Вьетнам гаралтай, Америкийн яруу найрагч Ошиан Воунг ихэвчлэн гэр бүлийн харилцаа, дайны дараах сэтгэлзүй, цагаачлал, хүйсийн ялгаа зэрэг сэдвүүдийг яруу бичдэгээрээ алдартай. Зохиолч Вьетнамын Сайгон хотод төрсөн бөгөөд түүний гэр бүл Филиппиний дүрвэгсдийн хуаранд амьдраад хожим нь АНУ-д суурьшсан ажээ. Ошиан Вуонг Бруклины коллежид англи хэлний чиглэлээр суралцан, уран зохиолын гараагаа эхлүүлсэн бөгөөд одоо Нью-Йоркийн Их сургуульд бүтээлч бичихүй хичээлийн профессороор ажилладаг. </p>
<p><b>Номын тухай </b><br><br>Эл бүтээл нь Вуонгийн хагас намтарчилсан роман бөгөөд хүүрнэл зохиолын хэлбэрээр бичигдсэн. “Little Dog” хэмээх дүр ээждээ захидал бичиж буй хэлбэртэй. Тэрээр гэр бүлийн шарх, Вьетнамын дайны нөлөө, хүйсийн ялгаатай байдал, цагаачлан амьдрахын зовлон, жаргалыг уг бүтээлдээ түлхүү тусгажээ. Түүний анхны роман “Night Sky with Exit Wounds”-аас ялгаатай нь энэ роман нь илүү өгүүлэмжтэй, яруу найргийн элементүүд олон ашигласан хэр нь түүхэн сэдвийг өмнөх номоос ч илүү гүнзгий хөнддөг.<br></p>
<p><b>Хэнд санал болгох вэ? </b><br><br>Өөрийгөө таньж мэдэх, дурсамждаа хоргодох сэтгэлийн шарх, ялгаатай байдлаа ойлгох зэрэг хүний нандин сэтгэл мэдрэмжтэй холбоотой сэдэвт дуртай уншигчдад таалагдах болов уу. </p>
<h3 class="text-uppercase text-blue text-bold">8. “Normal People” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/6332e33cddd54421ac335d723d23afa2.png"></p><p><b>Зохиолчийн тухай </b><br><br>Салли Руни бол Ирландын зохиолч, кино найруулагч бөгөөд хүний харилцааны илэрхий бус мэдрэмжийг болон тэдний чимээгүй сөргөлдөөнийг тойруугаар бичдэгээрээ онцлог. Тэрээр 1991 онд Ирландын Кастлбар хотод төрж, Тринити Коллеж Дублинд англи хэлний чиглэлээр суралцаж, Америкийн уран зохиолын магистрын зэрэг хамгаалсан. Түүний хоёр дахь роман “Normal People” нь “Коста” номын шагналын шилдэг романаар шалгарсан байдаг. Түүний уран бүтээлүүд яруу гэхээс илүү энгийн, амьдралд ойр байдлаар бичдэг. хоорондын дотно харилцаа, орчин үеийн нийгмийн байгаа байдлыг яг байгаагаар бичдэг нь залуу уншигчдын анхааралд өртөхөд нөлөөлдөг болов уу. </p>
<p><b>Номын тухай </b><br><br>Та энэхүү романыг 2020 онд Hulu болон BBC Three хамтран цуврал кино болгон бүтээсэн нь кино шүүмжлэгчдээс өндөр үнэлгээ аваад зогсохгүй залуу үзэгчдийн дуртай цуврал болоод амжсаныг мэдэх биз ээ. Боломжтой айлын, ухаантай, ганцаардмал охин Марианна ба хүрээлэлдээ хүндлэгдсэн хэр нь өөртөө итгэлгүй Коннелл хоёрын гүнзгий харилцаа, алдаа, үл ойлголцлын тухай зохиол. Зохиолч энэ бүтээлдээ хүмүүс бие биеийнхээ амьдралд байснаараа хэн хэнийхээ ачаа, дарамтыг хөнгөлөлцдөг болохыг тусгажээ. Мөн хэн нэгнийг уучлах, ойлгох, хүлээж, итгэхийн чухлыг тэдний харилцааны ээдрээгээр сургамж болгон өгүүлдэг. </p>
<p><b>Хэнд санал болгох вэ? </b><br><br>“Normal People” роман нь хүн хоорондын харилцааг нарийвчлан судалдаг, орчин үеийн уран зохиол болон хайр дурлалын түүхэнд дуртай тэр дундаа бусдын ертөнцийг судалж, унших дуртай уншигчдад тохиромжтой. </p>
<h3 class="text-uppercase text-blue text-bold">9. “My Year of Rest and Relaxation” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/9a80d1241fe26a930dfa177ed15ab34d.png"></p><p><b>Зохиолчийн тухай</b><br><br>Отесса Мошфег нь хүний оршихуйн бараан, адармаатай, хэцүү сэдвүүдийг зоригтой хөндөж, бүр хошигнож бичихээсээ ч эмээдэггүй байдлаараа алдаршсан Америкийн зохиолч. Түүний ээж нь Хорват, аав нь Иран гаралтай хүмүүс бөгөөд бага насаа Массачусетс мужид өнгөрүүлжээ. Мошфег Барнардын Коллеж болон Брауны Их Сургуульд суралцаж төгссөн. Отессагийн 2015 онд гаргасан анхны роман “Eileen" ном нь "Booker prize"-д нэр дэвшиж, “PEN/Hemingway” шагнал хүртсэн аж. </p>
<p><b>Номын тухай</b><br><br>Уг зохиол нэлээд гутранги, хар бараан хэр нь хошин өнгө аястай. Нью-Йорк хотын залуу бүсгүй амьдралаасаа таашаал авахаа больсноо мэдэрч, нэг жилийн турш унтаж, амрах төлөвлөгөө боловсруулдаг. Зохиолын гол дүр болох нэргүй бүсгүй гоо үзэсгэлэн, залуу нас, санхүүгийн эрх чөлөөгөөр хангагдсан ч сэтгэл санааны хувьд хоосорсон, өөрөө өөрөөсөө хөндийрсөн мэт мэдрэмж авдаг нь хачирхалтай. Эмчийн жороор олж авсан олон төрлийн эмийн тусламжтайгаар тэр өдөржин шөнөжин унтаж, зовлон зүдгүүрээсээ холдох гэж оролдвол амьдрал нь өөрчлөгдөнө хэмээн найдна. <br> <br>2000-аад оны эхэн үеийн Манхэттений ойр орчимд өрнөх уг роман дэлхий ертөнцөөс хөндийрөх, материаллаг нийгэмд оршин тогтнох, утга учир эрэлхийлэх зэрэг сэдвийг хөндөх ажээ. Гол дүрийн өөрийгөө дэлхийгээс арилгахаар оролдож буй гэмээр хачин энэ үйл явц нь уншигчийг түүний дотоод ертөнцөд татан оруулж, аз жаргалын мөн чанар болон хүмүүс зовлонгоос зугтахын тулд хэрхэн туйлширдгийг харуулах болно.</p>
<p><b>Хэнд санал болгох вэ?</b><br><br>Сэтгэл зүйн болон оршихуйн хямралтай холбоотой сэдвүүдэд сонирхолтой уншигчдад тохиромжтой. Эмгэнэлтэй, эмгэнэлтэй мэт сэдвүүдийг хошигнолоор халхалж, хоржоонтой хэр нь гунигтай юм шиг өнгө аястай бүтээлд дуртай бол уншихыг санал болгоё.<br></p>
<h3 class="text-uppercase text-blue text-bold">10. "Yellowface” </h3><p><img class="uk-width-1-1 lightbox" alt="" src="https://unread.today/files/dca82359-3f6e-4c03-99ef-ef493c68a7aa/bf77789255ed9a7ce6f2875e4472a37f.png"></p><p><b>Зохиолчийн тухай </b><br><br>Ребекка Ф. Куанг нь Хятад гаралтай, Америк зохиолч, судлаач бөгөөд уран сэтгэмжит бүтээлүүдээрээ алдартай нэгэн. Тэрээр Хятадын Гуанжоу хотод төрсөн бөгөөд анх утга зохиолын салбарт Хятадын түүх, домог дээр үндэслэсэн “The Poppy War” гурамсан номыг хэвлүүлсэн. Уг бүтээлдээ бодит түүхэн үйл явдлыг сэтгэлгээний уран зохиолтой хослуулсан нь утга зохиол шүүмжлэгчдээс өндөр үнэлгээ авахад нөлөөлжээ. <br><br>Куанг Жоржтауны Их сургуулийг Олон улсын түүхийн чиглэлээр сурч төгссөн бөгөөд өдгөө Йелийн Их сургуульд Дорно дахины хэл, соёлын ухааны докторын зэрэг хамгаалж байгаа аж. “Yellowface” романаараа Куанг уран сэтгэмжээс орчин үеийн уран зохиол руу шилжиж байгаа ч нийгмийн шударга ёс, эрх мэдэл зэрэг чухал, гол сэдвүүд нь байсаар байна. </p>
<p><b>Номын тухай </b><br><br>Уг роман нь соёлын агуулга, бүтээлийг завшиж, ашиглах тухай нэгийг бодогдуулж хоёрыг эргэцүүлэм сургамжтай. Зохиол Жун Хэйвард гэх золгүй цагаан арьст зохиолчийн талаар өгүүлнэ. Түүнээс илүү амжилттай, авьяастай Ази-америк гаралтай найз Атина Лью санамсаргүй ослоор нас бардаг. Харин Жун Атинаг нас барсныг нь ашиглаж, түүний нийтлэгдээгүй гар бичмэлийг өөрийн нэр дээр гаргаснаар утга зохиолын ертөнцөд маш хурдан алдаршина. <br><br>Гэтэл удалгүй уншигчид өөрийнх нь өгүүллэг биш гэдгийг мэдсэнээр томоохон маргаан үүсч эхэлдэг. Уг асуудлаас ер нь бичээч хүн хэрхэн, яаж соёлын түүх, бичмэлийг ашиглаж, борлуулж болох вэ? гэх ерөнхий асуулт урган гарч ирнэ. Түүнчлэн утга зохиолын ертөнцөд өрнөдөг орчин үеийн бичээчдийн шахалт дарамт, адармаатай уур амьсгалыг задлан бичсэнийг онцлууштай.<br></p>
<p><b>Хэнд санал болгох вэ?</b><br><br>Уг бүтээлийг орчин үеийн нийгмийн асуудлуудыг шог, ухаалаг байдлаар бичиж, шийдэл эрсэн зохиол унших дуртай хүмүүст санал болгохуйц. Бүтээлч сэтгэхүй, соёлын өвөрмөц байдал, давуу эрхийн тухай өгүүлдэг учраас уран бүтээлчдэд мөн утга зохиолын ертөнцийн нарийн төвөгтэй орчныг ойлгохыг хүсдэг хүмүүст таалагдах болно. </p>
<blockquote><p>Орчин үеийн уран зохиолд шинэ салхи, шинэ өнгө аяс авчирсан залуу уран бүтээлчдийн содон бүтээлүүдээс таалагдсан бол алийг нь дараагийн унших номоороо сонгох гэж буйгаа эсвэл зүгээр л дуртай ном, зохиолчдоо сайтын сэтгэгдэл хэсэгт бидэнтэй хуваалцаарай.</p>
<cite>
</cite></blockquote>          </div>

Энэ долоо хоногт тохиож буй 36 дахь удаагийн “Номын баяр”-ыг тохиолдуулан уншигч таны сонголтыг өргөжүүлэхэд тусалж, шинээр гарч ирж буй залуу зохиолчидтой ойртуулж байна. Сүүлийн үед залуу уншигчдын дунд тренд болж, гарт нь бариастай харагдах болсон шинэ үеийн зохиолчдын номууд агуулгаасаа авхуулаад хавтас хүртлээ этгээд, зоримог аж. Эдгээр шинэ залуу зохиолчдын амьдрал, бичгийн хэлбэрийн онцлог болон зохиол бүтээл нь чухам юуны тухай вэ гэдгийг уг нийтлэлээрээ багцлан хүргэхээр бэлдлээ.
1.“Burning”
Зохиолчийн тухай
Мегха Мажумдар нь Энэтхэгийн Колкатад төрж өссөн, орчин үеийн уран зохиолын ертөнцөд хүч түрэн гарч ирж буй залуу зохиолч юм. Мажумдар Харвардын Их сургуульд бакалаврын зэргээ, Жонс Хопкинсийн Их сургуульд магистрын зэргээ нийгмийн антропологийн чиглэлээр хамгаалжээ. Мөн тэрээр “Catapult” сэтгүүлийн редактораар ажилласан туршлагатай бөгөөд түүний нийгмийн болон улс төрийн асуудлын голыг олж дүрслэх чадвараас мэргэжлийн онцлог, сонирхол нь илт анзаарагдана. Зохиолч их сургуульд сурч байсан үеэсээ л нийгмийн шатлал, нийгмийн бүлэг, хүмүүсийн системчилсэн ялгаварлан гадуурхалтыг сонирхож эхэлсэн гэнэ.

Номын тухай

“Burning” ном нь түүний анхны роман бөгөөд Нью-Йорк Таймсийн шилдэг борлуулалттай ном болж, 2021 онд 35-аас доош насны залуу зохиолчдын шилдэг уран бүтээлийг үнэлдэг Сахитья Академийн "Юва Пураскар" шагналыг хүртсэн. Мөн 2022 онд ирээдүйн залуу авьяастнуудыг шалгаруулдаг Уайтингийн шагналын эзэн болсон юм.
Түүний эл бүтээл нь Энэтхэгийн орчин үеийн нийгэмд амжилт, алдар нэр олохыг хүссэн гурван дүрийн амьдрал хэрхэн хоорондоо огтлолцож буйг харуулна. Живан цахим сүлжээнд үзэл бодлоо илэрхийлсэн сэтгэгдлээсээ болж террорист халдлагад буруутгагдсан лалын шашинтан охин; харин ПТ Сэр бол Живаны уг хэргээр өөрийн улс төрийн амбицаа биелүүлэхийг хүссэн биеийн тамирын багш. Харин жүжигчин болох мөрөөдөлтэй трансжендэр эмэгтэй Ловли нь Живаныг хэрэгт холбоогүйг батлах баримтыг олсон боловч үүнийгээ дэлгэхийн тулд чухал бүхнээ золиослох эрсдэлтэй тулгардаг.

Хэнд санал болгох вэ?
Зохиол маш хурц, тод дүрслэлтэйгээс гадна хурдтай өрнөлтэй бөгөөд триллер зохиол гэж хэлж болмоор. Сонирхол татам хурдан өрнөлд дургүй хэн байх вэ? Тиймээс энэ зохиол уншигч бүрийг уяж чадахуйц сонирхолтой бүтээл байх нь гарцаагүй.

2. "Breasts and Eggs"
Зохиолчийн тухай
Японы орчин үеийн зохиолч Миеко Каваками зохиолууд ихэвчлэн тусгаарлагдмал байдал, сэтгэлзүйн гүн шарх, хүний харилцааны ээдрээтэй сэдвүүдийг хөнддөг. Зохиолч анх урлагийн салбарт дуучнаар хөл тавьж байсан бол өдгөө зохиол бүтээл нь олон арван хэл дээр орчуулагдан, олон мянган хувь хэвлэгдэж байна. Түүний “Breasts and Eggs” зохиол Японы хамгийн нэр хүндтэй утга зохиолын шагнал болох Акүтагавагийн нэрэмжит шагнал хүртсэн бөгөөд бидний мэдэх алдарт зохиолч Харүки Мүраками ярилцлагадаа зохиолч Кавакамиг маш хурдтай сайжирч буй шинэ үеийн зохиолч хэмээн сайшаасан аж.

Номын тухай
Эмэгтэйчүүдийн амьдралыг өгүүлэх түгээмэл сэдэвтэй бүтээл гэж өнгөц хэлж болох ч төдийлөн хөндөгдөөгүй сэдвүүдийг бичсэн нь хүчтэй өгүүлэмжтэй бүтээл болгосон. Зохиол гурван эмэгтэйн Нацүко, түүний эгч Макико, болон түүний охин Мидорико нарын амьдралын асуудлууд, эх хүн болох, нийгмийн хүлээлт, үргүйдэл, жирэмслэлт зэрэг эмэгтэй хүний бие махбодтой холбоотой өөрчлөлт, харах өнцөг, сонголтын тухай нэлээд илэн далангүй бичсэн онцлогтой. Тухайлбал Макико хямд төсрөөр хөхөө томруулах арга хайж Токиог зорьсон. Харин Мидорико түүнийг дагаж ирснээс хойш чимээгүй, өөртөө итгэлгүй байх болсон аж. Харин Нацүко гэх зохиолч эмэгтэй 30 насан дээрээ хүүхэдтэй болж чадах эсэхдээ эргэлзэнэ.

Хэнд санал болгох вэ?
Уг бүтээл өнөөгийн жендер, нийгмийн хүлээлтийн талаар шүүмжлэн, эргэцүүлж боддог хэн бүхэнд тэр дундаа Японы орчин үеийн утга зохиолд сонирхолтой уншигчдад бүр ч илүү таалагдах биз ээ.

3. “Open Water”
Зохиолчийн тухай
Калеб Азума Нелсон нь Англи-Гана гаралтай зохиолч, гэрэл зурагчин. Тэрээр Лондонгийн Өмнөд Зүүн хэсэгт төрж өссөн бөгөөд ихэвчлэн цагаан арьстнууд давамгайлсан нийгэмд залуу хар арьст эр хүний хувьд тулгарсан туршлагууд нь түүний бүтээлд ихээхэн гардаг. “Open Water” роман нь уран зохиолын шүүмжлэгчдээс өндөр үнэлгээ авч, 35-аас доош насны зохиолчдын анхны зохиолд олгодог “Betty Tracks” шагналыг 2022 онд хүртжээ.

Номын тухай
Тус бүтээл нь хар арьст хоёр уран бүтээлчийн хайр дурлалаас гадна хүний чинадын гүнзгий мэдрэмж, харилцааны талаар өгүүлнэ. Дуу хөгжим, гэрэл зураг, урлагаар баялаг уг бүтээл орчин үеийн уран зохиолд шинэ өнгө аяс нэмж, хэвлэгдсэн цагаасаа хойш өдийг хүртэл уншигчдын анхаарлыг татсан хэвээр байгаа юм.
Өөрийгөө илэрхийлэх орон зай, арьс өнгөний үзэл, эршүүд байдал зэрэг нийгэм болон хувь хүний асуудлуудыг аниргүй хэр нь зоримогоор илэрхийлсэн байдал нь уран зохиолын салбарт төдийлөн танигдаагүй залуу зохиолчийг шүүмжлэгчдээс өндөр үнэлгээ авахад нөлөөлсөн бололтой. Түүнчлэн өнгөн талаас цааших өөрөөрөө хайрлагдах, хайртай нэгнээ алдах, эрх чөлөөний төлөө тэмцэх зэрэг үйл хэргийг шүлэг мэт урнаар дүрсэлснийг нь онцлууштай.

Хэнд санал болгох вэ?
Тийм ч учраас гүнзгий сэдэвтэй номоор “цангасан” хэр нь тийм ч урт зохиол уншмааргүй байгаа хүмүүст уг бүтээл таалагдах болно.

4. “Exciting times”
Зохиолчийн тухай
Зохиолч Наойсэ Долан нь Ирландын Дублин хотод төрж өсчээ. Дублины Тринитийн коллежид бакалаврын зэргээ, Оксфордын Их сургуульд магистрын зэргээ утга зохиолоор хамгаалсан. Доланы бүтээлүүд нь ихэвчлэн нийгмээс хөндийрч тасарсан мэдрэмж, нийгмийн анги давхаргын талаар өгүүлдэг. 2016 онд тэрээр сургуулиа төгсөөд Сингапурт Англи хэл заахаар явж, дараа жил нь Хонг Конгийг зорьж хожим нь Итали улсад багагүй хугацаанд амьдарч байжээ. Түүний бүтээлд 27 насандаа аутизмтай хэмээн оношлогдсон, олон улсад амьдарч байсан, ахлах ангидаа хомофобик гадуурхалтад өртөж байсан гээд өөрийнх нь бодит түүх туссан байх нь олонтаа.

Номын тухай
Зохиол Ирландын залуу эмэгтэй Авагийн Хонг Конг дахь амьдралыг дүрслэх аж. Тэр дундаа Ава ба Английн чинээлэг айлаас гаралтай банкир Жулиан, Хонг Конгийн хуульч Эдит нарын харилцааны талаар өгүүлнэ. Шинэ үеийнхний капиталчлагдсан, хавтгайрсан нийгэм дэх айдас, өөрийгөө илэрхийлэх байдал, эрх мэдэл, хайр дурлалыг харах өөр өнцгийг буулгажээ. Авагийн дотоод бодлоор дамжуулан Долан нийгмийн анги давхарга, хүйс, хайртай нэгнээсээ сэтгэл дотроо хөндийрөх зэрэг сэдвийг гярхай задлан шинжилж, ер нь хүнийг хайрлах, харилцааны мөн чанарыг дэлгэж харуулдаг нь сонирхолтой. Бичгийн хэллэг нь хурц, хааш яаш юм шиг хэр нь Авагийн өөрийнхөө мэдрэмжийг ойлгож, задалж буй байдал ихээхэн ухаалаг.

Хэнд санал болгох вэ?
Салли Рүүнигийн “Энгийн хүмүүс” бүтээлд дуртай уншигчдад бичгийн хэлбэр, унших хурд, сэдэв, найруулга зэрэг нь таалагдах нь гарцаагүй.

5. “Cleopatra and Frankestein”
Зохиолчийн тухай
Их Британид төрж, Лондон, Нью-Йорк хоёрын хооронд ирэн очсоор өссөн зохиолч Коко Меллорс орчин үеийн уран зохиолд гялтганаж буй шинэхэн зохиолч юм. Тэрээр Нью-Йоркийн Их сургуулийг уран зохиолын чиглэлээр төгссөн. Түүний анхны роман “Cleopatra and Frankestein” нь “Sunday Times”-ийн бестселлер ном болж, 15 гаруй хэлээр орчуулагдсан бөгөөд одоо “Warner Bros”, “Brownstone Productions”-ийн дэлгэцийн уран бүтээл болохоор яригдаж байгаа гэнэ. Сургуулиа төгссөнийхөө дараа Меллорс Лос-Анжелес руу нүүж, гурав гаруй жил копирайтерээр ажилласан бөгөөд энэ үедээ номоо бичиж байсан ажээ. Харин хүүхэд нь зулбаснаас хойш “Cleopatra and Frankestein” романыхаа төгсгөлийн өнгө аясыг илүү итгэл найдвар төрүүлэхүйц болгон өөрчилсөн хэмээн “Guardian” сэтгүүл дээрх ярилцлагадаа дурдсан байдаг.

Номын тухай
24 настай зураач Англиаас Нью-Йорк руу нүүж, хөлөө олох гэж түгдчиж ядна. Оюутны визний хугацаа нь дуусахаас хэдхэн сарын өмнө тэрээр Фрэнктэй танилцдаг. Фрэнк түүнээс 20 насаар ах бөгөөд амьдрал, карьер нь амжилттай яваа боловч архины донтолттойгоо тэмцэж буй нэгэн. Фрэнк түүнд жаргалтай амьдрах, бүтээлч байдлаа гаргах, ногоон карт авч тэндээ амьдрах бүх боломжийг өгчээ. Тэдний сэтгэл хөдлөлдөө автан гаргасан гэрлэлт хожим нь өөрсдөөс нь гадна ойр дотынхонд нь төсөөлөө ч үгүй, хүчтэй нөлөөлснөөр гол үйл явдал, асуудал эхэлж байгаа юм. Амьдралын зорилгоо эрэлхийлэх залуу эхнэр, тогтвортой амьдралтай ч оршихуйн хямралд орсон нөхөр хоёрын дотно харилцааны төвөгтэй байдлыг уг ном чамбай дүрсэлж чаджээ.

Хэнд санал болгох вэ?
Орчин үеийн харилцааны сорилтын талаар эргэцүүлж боддог, хайр дурлал, харилцаатай дагалдаж ирэх өөрчлөлт, үнэт зүйлсийн зөрүү, хүлээн зөвшөөрөл, соёлын ялгаа зэргийг сонирхох хүмүүст уг бүтээл таалагдана.

6. “Almond”
Зохиолчийн тухай
Зохиолч Өмнөд Солонгост кино найруулагчаар хэсэг хугацаанд ажилласныхаа дараа уран зохиолд хөл тавьжээ. "Almond" нь түүний анхны роман бөгөөд Өмнөд Солонгост гарсан даруйдаа амжилт олж, Солонгосын уран зохиолын “Чангби” шагналыг хүртсэн. Сон Вон Пён хүний сэтгэлзүй, нийгмийн харилцааны нарийн төвөгтэй байдлыг гярхай ажиглаж бичдэг бөгөөд кино урлагийн салбарт ажиллаж байсан хүний хувьд дүрсэлж буй түүхээ сайн буулгаж чаддаг.

Номын тухай
Уг бүтээл нь Алекситимия хэмээх тархины өвчний улмаас айдас, уур, аз жаргал гэх мэт энгийн мэдрэмжүүдийг бусад хүн шиг мэдэрч чаддаггүй Юнжэ хүүгийн тухай өгүүлнэ. Нийгэмд орших хүндрэлийг үл харгалзан Юнжэгийн амьдрал ээжийнхээ халамжид тайван өрнөдөг байв. Зул сарын үдэш ээж нь автомашины ослоор нас барснаар хүүгийн амьдрал орвонгоороо эргэнэ. Энэ үед Гон нэртэй ангийнх нь хүү Юнжэг сургууль дээр нь дээрэлхэх ч боловч Юнжэ, Гон хоёр санаснаас ч илүү нийтлэг зүйлтэй болж таардаг.
Энэ эсрэгцлээс өвөрмөц, шинэ нөхөрлөл үүсэж, Юнжэ өөрийгөө бага багаар хүмүүст нээж, харин Гон илүү тэвчээртэй, сэтгэл хөдлөлөө эрүүлээр зохицуулдаг болж эхэлдэг. Гоны амьдралд аюул тохиолдоход Юнжэ өөрийнхөө тухтай бүсээс гарч, томоохон золиос гаргах нь төсөөлөмгүй хэр нь баатарлаг дүрийг бүтээх гол үйл явдал болох аж.

Хэнд санал болгох вэ?
Сэтгэл зүйн сэдэвт уран зохиол сонирхдог, хүний зан араншин, харилцааны талаар унших дуртай уншигчдаас гадна зүгээр л дулаахан, зөөлөн өнгө аястай бүтээлд дуртай хүмүүст таалагдах болно.

7. "On Earth We Are Briefly Gorgeous”
Зохиолчийн тухай
Вьетнам гаралтай, Америкийн яруу найрагч Ошиан Воунг ихэвчлэн гэр бүлийн харилцаа, дайны дараах сэтгэлзүй, цагаачлал, хүйсийн ялгаа зэрэг сэдвүүдийг яруу бичдэгээрээ алдартай. Зохиолч Вьетнамын Сайгон хотод төрсөн бөгөөд түүний гэр бүл Филиппиний дүрвэгсдийн хуаранд амьдраад хожим нь АНУ-д суурьшсан ажээ. Ошиан Вуонг Бруклины коллежид англи хэлний чиглэлээр суралцан, уран зохиолын гараагаа эхлүүлсэн бөгөөд одоо Нью-Йоркийн Их сургуульд бүтээлч бичихүй хичээлийн профессороор ажилладаг.

Номын тухай
Эл бүтээл нь Вуонгийн хагас намтарчилсан роман бөгөөд хүүрнэл зохиолын хэлбэрээр бичигдсэн. “Little Dog” хэмээх дүр ээждээ захидал бичиж буй хэлбэртэй. Тэрээр гэр бүлийн шарх, Вьетнамын дайны нөлөө, хүйсийн ялгаатай байдал, цагаачлан амьдрахын зовлон, жаргалыг уг бүтээлдээ түлхүү тусгажээ. Түүний анхны роман “Night Sky with Exit Wounds”-аас ялгаатай нь энэ роман нь илүү өгүүлэмжтэй, яруу найргийн элементүүд олон ашигласан хэр нь түүхэн сэдвийг өмнөх номоос ч илүү гүнзгий хөнддөг.

Хэнд санал болгох вэ?
Өөрийгөө таньж мэдэх, дурсамждаа хоргодох сэтгэлийн шарх, ялгаатай байдлаа ойлгох зэрэг хүний нандин сэтгэл мэдрэмжтэй холбоотой сэдэвт дуртай уншигчдад таалагдах болов уу.

8. “Normal People”
Зохиолчийн тухай
Салли Руни бол Ирландын зохиолч, кино найруулагч бөгөөд хүний харилцааны илэрхий бус мэдрэмжийг болон тэдний чимээгүй сөргөлдөөнийг тойруугаар бичдэгээрээ онцлог. Тэрээр 1991 онд Ирландын Кастлбар хотод төрж, Тринити Коллеж Дублинд англи хэлний чиглэлээр суралцаж, Америкийн уран зохиолын магистрын зэрэг хамгаалсан. Түүний хоёр дахь роман “Normal People” нь “Коста” номын шагналын шилдэг романаар шалгарсан байдаг. Түүний уран бүтээлүүд яруу гэхээс илүү энгийн, амьдралд ойр байдлаар бичдэг. хоорондын дотно харилцаа, орчин үеийн нийгмийн байгаа байдлыг яг байгаагаар бичдэг нь залуу уншигчдын анхааралд өртөхөд нөлөөлдөг болов уу.

Номын тухай
Та энэхүү романыг 2020 онд Hulu болон BBC Three хамтран цуврал кино болгон бүтээсэн нь кино шүүмжлэгчдээс өндөр үнэлгээ аваад зогсохгүй залуу үзэгчдийн дуртай цуврал болоод амжсаныг мэдэх биз ээ. Боломжтой айлын, ухаантай, ганцаардмал охин Марианна ба хүрээлэлдээ хүндлэгдсэн хэр нь өөртөө итгэлгүй Коннелл хоёрын гүнзгий харилцаа, алдаа, үл ойлголцлын тухай зохиол. Зохиолч энэ бүтээлдээ хүмүүс бие биеийнхээ амьдралд байснаараа хэн хэнийхээ ачаа, дарамтыг хөнгөлөлцдөг болохыг тусгажээ. Мөн хэн нэгнийг уучлах, ойлгох, хүлээж, итгэхийн чухлыг тэдний харилцааны ээдрээгээр сургамж болгон өгүүлдэг.

Хэнд санал болгох вэ?
“Normal People” роман нь хүн хоорондын харилцааг нарийвчлан судалдаг, орчин үеийн уран зохиол болон хайр дурлалын түүхэнд дуртай тэр дундаа бусдын ертөнцийг судалж, унших дуртай уншигчдад тохиромжтой.

9. “My Year of Rest and Relaxation”
Зохиолчийн тухай
Отесса Мошфег нь хүний оршихуйн бараан, адармаатай, хэцүү сэдвүүдийг зоригтой хөндөж, бүр хошигнож бичихээсээ ч эмээдэггүй байдлаараа алдаршсан Америкийн зохиолч. Түүний ээж нь Хорват, аав нь Иран гаралтай хүмүүс бөгөөд бага насаа Массачусетс мужид өнгөрүүлжээ. Мошфег Барнардын Коллеж болон Брауны Их Сургуульд суралцаж төгссөн. Отессагийн 2015 онд гаргасан анхны роман “Eileen" ном нь "Booker prize"-д нэр дэвшиж, “PEN/Hemingway” шагнал хүртсэн аж.

Номын тухай
Уг зохиол нэлээд гутранги, хар бараан хэр нь хошин өнгө аястай. Нью-Йорк хотын залуу бүсгүй амьдралаасаа таашаал авахаа больсноо мэдэрч, нэг жилийн турш унтаж, амрах төлөвлөгөө боловсруулдаг. Зохиолын гол дүр болох нэргүй бүсгүй гоо үзэсгэлэн, залуу нас, санхүүгийн эрх чөлөөгөөр хангагдсан ч сэтгэл санааны хувьд хоосорсон, өөрөө өөрөөсөө хөндийрсөн мэт мэдрэмж авдаг нь хачирхалтай. Эмчийн жороор олж авсан олон төрлийн эмийн тусламжтайгаар тэр өдөржин шөнөжин унтаж, зовлон зүдгүүрээсээ холдох гэж оролдвол амьдрал нь өөрчлөгдөнө хэмээн найдна.

2000-аад оны эхэн үеийн Манхэттений ойр орчимд өрнөх уг роман дэлхий ертөнцөөс хөндийрөх, материаллаг нийгэмд оршин тогтнох, утга учир эрэлхийлэх зэрэг сэдвийг хөндөх ажээ. Гол дүрийн өөрийгөө дэлхийгээс арилгахаар оролдож буй гэмээр хачин энэ үйл явц нь уншигчийг түүний дотоод ертөнцөд татан оруулж, аз жаргалын мөн чанар болон хүмүүс зовлонгоос зугтахын тулд хэрхэн туйлширдгийг харуулах болно.

Хэнд санал болгох вэ?
Сэтгэл зүйн болон оршихуйн хямралтай холбоотой сэдвүүдэд сонирхолтой уншигчдад тохиромжтой. Эмгэнэлтэй, эмгэнэлтэй мэт сэдвүүдийг хошигнолоор халхалж, хоржоонтой хэр нь гунигтай юм шиг өнгө аястай бүтээлд дуртай бол уншихыг санал болгоё.

10. "Yellowface”
Зохиолчийн тухай
Ребекка Ф. Куанг нь Хятад гаралтай, Америк зохиолч, судлаач бөгөөд уран сэтгэмжит бүтээлүүдээрээ алдартай нэгэн. Тэрээр Хятадын Гуанжоу хотод төрсөн бөгөөд анх утга зохиолын салбарт Хятадын түүх, домог дээр үндэслэсэн “The Poppy War” гурамсан номыг хэвлүүлсэн. Уг бүтээлдээ бодит түүхэн үйл явдлыг сэтгэлгээний уран зохиолтой хослуулсан нь утга зохиол шүүмжлэгчдээс өндөр үнэлгээ авахад нөлөөлжээ.
Куанг Жоржтауны Их сургуулийг Олон улсын түүхийн чиглэлээр сурч төгссөн бөгөөд өдгөө Йелийн Их сургуульд Дорно дахины хэл, соёлын ухааны докторын зэрэг хамгаалж байгаа аж. “Yellowface” романаараа Куанг уран сэтгэмжээс орчин үеийн уран зохиол руу шилжиж байгаа ч нийгмийн шударга ёс, эрх мэдэл зэрэг чухал, гол сэдвүүд нь байсаар байна.

Номын тухай
Уг роман нь соёлын агуулга, бүтээлийг завшиж, ашиглах тухай нэгийг бодогдуулж хоёрыг эргэцүүлэм сургамжтай. Зохиол Жун Хэйвард гэх золгүй цагаан арьст зохиолчийн талаар өгүүлнэ. Түүнээс илүү амжилттай, авьяастай Ази-америк гаралтай найз Атина Лью санамсаргүй ослоор нас бардаг. Харин Жун Атинаг нас барсныг нь ашиглаж, түүний нийтлэгдээгүй гар бичмэлийг өөрийн нэр дээр гаргаснаар утга зохиолын ертөнцөд маш хурдан алдаршина.
Гэтэл удалгүй уншигчид өөрийнх нь өгүүллэг биш гэдгийг мэдсэнээр томоохон маргаан үүсч эхэлдэг. Уг асуудлаас ер нь бичээч хүн хэрхэн, яаж соёлын түүх, бичмэлийг ашиглаж, борлуулж болох вэ? гэх ерөнхий асуулт урган гарч ирнэ. Түүнчлэн утга зохиолын ертөнцөд өрнөдөг орчин үеийн бичээчдийн шахалт дарамт, адармаатай уур амьсгалыг задлан бичсэнийг онцлууштай.

Хэнд санал болгох вэ?
Уг бүтээлийг орчин үеийн нийгмийн асуудлуудыг шог, ухаалаг байдлаар бичиж, шийдэл эрсэн зохиол унших дуртай хүмүүст санал болгохуйц. Бүтээлч сэтгэхүй, соёлын өвөрмөц байдал, давуу эрхийн тухай өгүүлдэг учраас уран бүтээлчдэд мөн утга зохиолын ертөнцийн нарийн төвөгтэй орчныг ойлгохыг хүсдэг хүмүүст таалагдах болно.

Орчин үеийн уран зохиолд шинэ салхи, шинэ өнгө аяс авчирсан залуу уран бүтээлчдийн содон бүтээлүүдээс таалагдсан бол алийг нь дараагийн унших номоороо сонгох гэж буйгаа эсвэл зүгээр л дуртай ном, зохиолчдоо сайтын сэтгэгдэл хэсэгт бидэнтэй хуваалцаарай.



Энэ долоо хоногт тохиож буй 36 дахь удаагийн “Номын баяр”-ыг тохиолдуулан уншигч таны сонголтыг өргөжүүлэхэд тусалж, шинээр гарч ирж буй залуу зохиолчидтой ойртуулж байна. Сүүлийн үед залуу уншигчдын дунд тренд болж, гарт нь бариастай харагдах болсон шинэ үеийн зохиолчдын номууд агуулгаасаа авхуулаад хавтас хүртлээ этгээд, зоримог аж. Эдгээр шинэ залуу зохиолчдын амьдрал, бичгийн хэлбэрийн онцлог болон зохиол бүтээл нь чухам юуны тухай вэ гэдгийг уг нийтлэлээрээ багцлан хүргэхээр бэлдлээ.
### 1.“Burning”
**Зохиолчийн тухай**
Мегха Мажумдар нь Энэтхэгийн Колкатад төрж өссөн, орчин үеийн уран зохиолын ертөнцөд хүч түрэн гарч ирж буй залуу зохиолч юм. Мажумдар Харвардын Их сургуульд бакалаврын зэргээ, Жонс Хопкинсийн Их сургуульд магистрын зэргээ нийгмийн антропологийн чиглэлээр хамгаалжээ. Мөн тэрээр “Catapult” сэтгүүлийн редактораар ажилласан туршлагатай бөгөөд түүний нийгмийн болон улс төрийн асуудлын голыг олж дүрслэх чадвараас мэргэжлийн онцлог, сонирхол нь илт анзаарагдана. Зохиолч их сургуульд сурч байсан үеэсээ л нийгмийн шатлал, нийгмийн бүлэг, хүмүүсийн системчилсэн ялгаварлан гадуурхалтыг сонирхож эхэлсэн гэнэ.
**Номын тухай**
“Burning” ном нь түүний анхны роман бөгөөд Нью-Йорк Таймсийн шилдэг борлуулалттай ном болж, 2021 онд 35-аас доош насны залуу зохиолчдын шилдэг уран бүтээлийг үнэлдэг Сахитья Академийн "Юва Пураскар" шагналыг хүртсэн. Мөн 2022 онд ирээдүйн залуу авьяастнуудыг шалгаруулдаг Уайтингийн шагналын эзэн болсон юм.
Түүний эл бүтээл нь Энэтхэгийн орчин үеийн нийгэмд амжилт, алдар нэр олохыг хүссэн гурван дүрийн амьдрал хэрхэн хоорондоо огтлолцож буйг харуулна. Живан цахим сүлжээнд үзэл бодлоо илэрхийлсэн сэтгэгдлээсээ болж террорист халдлагад буруутгагдсан лалын шашинтан охин; харин ПТ Сэр бол Живаны уг хэргээр өөрийн улс төрийн амбицаа биелүүлэхийг хүссэн биеийн тамирын багш. Харин жүжигчин болох мөрөөдөлтэй трансжендэр эмэгтэй Ловли нь Живаныг хэрэгт холбоогүйг батлах баримтыг олсон боловч үүнийгээ дэлгэхийн тулд чухал бүхнээ золиослох эрсдэлтэй тулгардаг.
**Хэнд санал болгох вэ?**
Зохиол маш хурц, тод дүрслэлтэйгээс гадна хурдтай өрнөлтэй бөгөөд триллер зохиол гэж хэлж болмоор. Сонирхол татам хурдан өрнөлд дургүй хэн байх вэ? Тиймээс энэ зохиол уншигч бүрийг уяж чадахуйц сонирхолтой бүтээл байх нь гарцаагүй.
### 2. "Breasts and Eggs"
**Зохиолчийн тухай**
Японы орчин үеийн зохиолч Миеко Каваками зохиолууд ихэвчлэн тусгаарлагдмал байдал, сэтгэлзүйн гүн шарх, хүний харилцааны ээдрээтэй сэдвүүдийг хөнддөг. Зохиолч анх урлагийн салбарт дуучнаар хөл тавьж байсан бол өдгөө зохиол бүтээл нь олон арван хэл дээр орчуулагдан, олон мянган хувь хэвлэгдэж байна. Түүний “Breasts and Eggs” зохиол Японы хамгийн нэр хүндтэй утга зохиолын шагнал болох Акүтагавагийн нэрэмжит шагнал хүртсэн бөгөөд бидний мэдэх алдарт зохиолч Харүки Мүраками ярилцлагадаа зохиолч Кавакамиг маш хурдтай сайжирч буй шинэ үеийн зохиолч хэмээн сайшаасан аж.
**Номын тухай**
Эмэгтэйчүүдийн амьдралыг өгүүлэх түгээмэл сэдэвтэй бүтээл гэж өнгөц хэлж болох ч төдийлөн хөндөгдөөгүй сэдвүүдийг бичсэн нь хүчтэй өгүүлэмжтэй бүтээл болгосон. Зохиол гурван эмэгтэйн Нацүко, түүний эгч Макико, болон түүний охин Мидорико нарын амьдралын асуудлууд, эх хүн болох, нийгмийн хүлээлт, үргүйдэл, жирэмслэлт зэрэг эмэгтэй хүний бие махбодтой холбоотой өөрчлөлт, харах өнцөг, сонголтын тухай нэлээд илэн далангүй бичсэн онцлогтой. Тухайлбал Макико хямд төсрөөр хөхөө томруулах арга хайж Токиог зорьсон. Харин Мидорико түүнийг дагаж ирснээс хойш чимээгүй, өөртөө итгэлгүй байх болсон аж. Харин Нацүко гэх зохиолч эмэгтэй 30 насан дээрээ хүүхэдтэй болж чадах эсэхдээ эргэлзэнэ.
**Хэнд санал болгох вэ?**
Уг бүтээл өнөөгийн жендер, нийгмийн хүлээлтийн талаар шүүмжлэн, эргэцүүлж боддог хэн бүхэнд тэр дундаа Японы орчин үеийн утга зохиолд сонирхолтой уншигчдад бүр ч илүү таалагдах биз ээ.
### 3. “Open Water”
**Зохиолчийн тухай**
Калеб Азума Нелсон нь Англи-Гана гаралтай зохиолч, гэрэл зурагчин. Тэрээр Лондонгийн Өмнөд Зүүн хэсэгт төрж өссөн бөгөөд ихэвчлэн цагаан арьстнууд давамгайлсан нийгэмд залуу хар арьст эр хүний хувьд тулгарсан туршлагууд нь түүний бүтээлд ихээхэн гардаг. “Open Water” роман нь уран зохиолын шүүмжлэгчдээс өндөр үнэлгээ авч, 35-аас доош насны зохиолчдын анхны зохиолд олгодог “Betty Tracks” шагналыг 2022 онд хүртжээ.
**Номын тухай**
Тус бүтээл нь хар арьст хоёр уран бүтээлчийн хайр дурлалаас гадна хүний чинадын гүнзгий мэдрэмж, харилцааны талаар өгүүлнэ. Дуу хөгжим, гэрэл зураг, урлагаар баялаг уг бүтээл орчин үеийн уран зохиолд шинэ өнгө аяс нэмж, хэвлэгдсэн цагаасаа хойш өдийг хүртэл уншигчдын анхаарлыг татсан хэвээр байгаа юм.
Өөрийгөө илэрхийлэх орон зай, арьс өнгөний үзэл, эршүүд байдал зэрэг нийгэм болон хувь хүний асуудлуудыг аниргүй хэр нь зоримогоор илэрхийлсэн байдал нь уран зохиолын салбарт төдийлөн танигдаагүй залуу зохиолчийг шүүмжлэгчдээс өндөр үнэлгээ авахад нөлөөлсөн бололтой. Түүнчлэн өнгөн талаас цааших өөрөөрөө хайрлагдах, хайртай нэгнээ алдах, эрх чөлөөний төлөө тэмцэх зэрэг үйл хэргийг шүлэг мэт урнаар дүрсэлснийг нь онцлууштай.
**Хэнд санал болгох вэ?**
Тийм ч учраас гүнзгий сэдэвтэй номоор “цангасан” хэр нь тийм ч урт зохиол уншмааргүй байгаа хүмүүст уг бүтээл таалагдах болно.
### 4. “Exciting times”
**Зохиолчийн тухай**
Зохиолч Наойсэ Долан нь Ирландын Дублин хотод төрж өсчээ. Дублины Тринитийн коллежид бакалаврын зэргээ, Оксфордын Их сургуульд магистрын зэргээ утга зохиолоор хамгаалсан. Доланы бүтээлүүд нь ихэвчлэн нийгмээс хөндийрч тасарсан мэдрэмж, нийгмийн анги давхаргын талаар өгүүлдэг. 2016 онд тэрээр сургуулиа төгсөөд Сингапурт Англи хэл заахаар явж, дараа жил нь Хонг Конгийг зорьж хожим нь Итали улсад багагүй хугацаанд амьдарч байжээ. Түүний бүтээлд 27 насандаа аутизмтай хэмээн оношлогдсон, олон улсад амьдарч байсан, ахлах ангидаа хомофобик гадуурхалтад өртөж байсан гээд өөрийнх нь бодит түүх туссан байх нь олонтаа.
**Номын тухай**
Зохиол Ирландын залуу эмэгтэй Авагийн Хонг Конг дахь амьдралыг дүрслэх аж. Тэр дундаа Ава ба Английн чинээлэг айлаас гаралтай банкир Жулиан, Хонг Конгийн хуульч Эдит нарын харилцааны талаар өгүүлнэ. Шинэ үеийнхний капиталчлагдсан, хавтгайрсан нийгэм дэх айдас, өөрийгөө илэрхийлэх байдал, эрх мэдэл, хайр дурлалыг харах өөр өнцгийг буулгажээ. Авагийн дотоод бодлоор дамжуулан Долан нийгмийн анги давхарга, хүйс, хайртай нэгнээсээ сэтгэл дотроо хөндийрөх зэрэг сэдвийг гярхай задлан шинжилж, ер нь хүнийг хайрлах, харилцааны мөн чанарыг дэлгэж харуулдаг нь сонирхолтой. Бичгийн хэллэг нь хурц, хааш яаш юм шиг хэр нь Авагийн өөрийнхөө мэдрэмжийг ойлгож, задалж буй байдал ихээхэн ухаалаг.
**Хэнд санал болгох вэ?**
Салли Рүүнигийн “Энгийн хүмүүс” бүтээлд дуртай уншигчдад бичгийн хэлбэр, унших хурд, сэдэв, найруулга зэрэг нь таалагдах нь гарцаагүй.
### 5. “Cleopatra and Frankestein”
**Зохиолчийн тухай**
Их Британид төрж, Лондон, Нью-Йорк хоёрын хооронд ирэн очсоор өссөн зохиолч Коко Меллорс орчин үеийн уран зохиолд гялтганаж буй шинэхэн зохиолч юм. Тэрээр Нью-Йоркийн Их сургуулийг уран зохиолын чиглэлээр төгссөн. Түүний анхны роман “Cleopatra and Frankestein” нь “Sunday Times”-ийн бестселлер ном болж, 15 гаруй хэлээр орчуулагдсан бөгөөд одоо “Warner Bros”, “Brownstone Productions”-ийн дэлгэцийн уран бүтээл болохоор яригдаж байгаа гэнэ. Сургуулиа төгссөнийхөө дараа Меллорс Лос-Анжелес руу нүүж, гурав гаруй жил копирайтерээр ажилласан бөгөөд энэ үедээ номоо бичиж байсан ажээ. Харин хүүхэд нь зулбаснаас хойш “Cleopatra and Frankestein” романыхаа төгсгөлийн өнгө аясыг илүү итгэл найдвар төрүүлэхүйц болгон өөрчилсөн хэмээн “Guardian” сэтгүүл дээрх ярилцлагадаа дурдсан байдаг.
**Номын тухай**
24 настай зураач Англиаас Нью-Йорк руу нүүж, хөлөө олох гэж түгдчиж ядна. Оюутны визний хугацаа нь дуусахаас хэдхэн сарын өмнө тэрээр Фрэнктэй танилцдаг. Фрэнк түүнээс 20 насаар ах бөгөөд амьдрал, карьер нь амжилттай яваа боловч архины донтолттойгоо тэмцэж буй нэгэн. Фрэнк түүнд жаргалтай амьдрах, бүтээлч байдлаа гаргах, ногоон карт авч тэндээ амьдрах бүх боломжийг өгчээ. Тэдний сэтгэл хөдлөлдөө автан гаргасан гэрлэлт хожим нь өөрсдөөс нь гадна ойр дотынхонд нь төсөөлөө ч үгүй, хүчтэй нөлөөлснөөр гол үйл явдал, асуудал эхэлж байгаа юм. Амьдралын зорилгоо эрэлхийлэх залуу эхнэр, тогтвортой амьдралтай ч оршихуйн хямралд орсон нөхөр хоёрын дотно харилцааны төвөгтэй байдлыг уг ном чамбай дүрсэлж чаджээ.
**Хэнд санал болгох вэ?**
Орчин үеийн харилцааны сорилтын талаар эргэцүүлж боддог, хайр дурлал, харилцаатай дагалдаж ирэх өөрчлөлт, үнэт зүйлсийн зөрүү, хүлээн зөвшөөрөл, соёлын ялгаа зэргийг сонирхох хүмүүст уг бүтээл таалагдана.
### 6. “Almond”
**Зохиолчийн тухай**
Зохиолч Өмнөд Солонгост кино найруулагчаар хэсэг хугацаанд ажилласныхаа дараа уран зохиолд хөл тавьжээ. "Almond" нь түүний анхны роман бөгөөд Өмнөд Солонгост гарсан даруйдаа амжилт олж, Солонгосын уран зохиолын “Чангби” шагналыг хүртсэн. Сон Вон Пён хүний сэтгэлзүй, нийгмийн харилцааны нарийн төвөгтэй байдлыг гярхай ажиглаж бичдэг бөгөөд кино урлагийн салбарт ажиллаж байсан хүний хувьд дүрсэлж буй түүхээ сайн буулгаж чаддаг.
**Номын тухай**
Уг бүтээл нь Алекситимия хэмээх тархины өвчний улмаас айдас, уур, аз жаргал гэх мэт энгийн мэдрэмжүүдийг бусад хүн шиг мэдэрч чаддаггүй Юнжэ хүүгийн тухай өгүүлнэ. Нийгэмд орших хүндрэлийг үл харгалзан Юнжэгийн амьдрал ээжийнхээ халамжид тайван өрнөдөг байв. Зул сарын үдэш ээж нь автомашины ослоор нас барснаар хүүгийн амьдрал орвонгоороо эргэнэ. Энэ үед Гон нэртэй ангийнх нь хүү Юнжэг сургууль дээр нь дээрэлхэх ч боловч Юнжэ, Гон хоёр санаснаас ч илүү нийтлэг зүйлтэй болж таардаг.
Энэ эсрэгцлээс өвөрмөц, шинэ нөхөрлөл үүсэж, Юнжэ өөрийгөө бага багаар хүмүүст нээж, харин Гон илүү тэвчээртэй, сэтгэл хөдлөлөө эрүүлээр зохицуулдаг болж эхэлдэг. Гоны амьдралд аюул тохиолдоход Юнжэ өөрийнхөө тухтай бүсээс гарч, томоохон золиос гаргах нь төсөөлөмгүй хэр нь баатарлаг дүрийг бүтээх гол үйл явдал болох аж.
**Хэнд санал болгох вэ?**
Сэтгэл зүйн сэдэвт уран зохиол сонирхдог, хүний зан араншин, харилцааны талаар унших дуртай уншигчдаас гадна зүгээр л дулаахан, зөөлөн өнгө аястай бүтээлд дуртай хүмүүст таалагдах болно.
### 7. "On Earth We Are Briefly Gorgeous”
**Зохиолчийн тухай**
Вьетнам гаралтай, Америкийн яруу найрагч Ошиан Воунг ихэвчлэн гэр бүлийн харилцаа, дайны дараах сэтгэлзүй, цагаачлал, хүйсийн ялгаа зэрэг сэдвүүдийг яруу бичдэгээрээ алдартай. Зохиолч Вьетнамын Сайгон хотод төрсөн бөгөөд түүний гэр бүл Филиппиний дүрвэгсдийн хуаранд амьдраад хожим нь АНУ-д суурьшсан ажээ. Ошиан Вуонг Бруклины коллежид англи хэлний чиглэлээр суралцан, уран зохиолын гараагаа эхлүүлсэн бөгөөд одоо Нью-Йоркийн Их сургуульд бүтээлч бичихүй хичээлийн профессороор ажилладаг.
**Номын тухай**
Эл бүтээл нь Вуонгийн хагас намтарчилсан роман бөгөөд хүүрнэл зохиолын хэлбэрээр бичигдсэн. “Little Dog” хэмээх дүр ээждээ захидал бичиж буй хэлбэртэй. Тэрээр гэр бүлийн шарх, Вьетнамын дайны нөлөө, хүйсийн ялгаатай байдал, цагаачлан амьдрахын зовлон, жаргалыг уг бүтээлдээ түлхүү тусгажээ. Түүний анхны роман “Night Sky with Exit Wounds”-аас ялгаатай нь энэ роман нь илүү өгүүлэмжтэй, яруу найргийн элементүүд олон ашигласан хэр нь түүхэн сэдвийг өмнөх номоос ч илүү гүнзгий хөнддөг.
**Хэнд санал болгох вэ?**
Өөрийгөө таньж мэдэх, дурсамждаа хоргодох сэтгэлийн шарх, ялгаатай байдлаа ойлгох зэрэг хүний нандин сэтгэл мэдрэмжтэй холбоотой сэдэвт дуртай уншигчдад таалагдах болов уу.
### 8. “Normal People”
**Зохиолчийн тухай**
Салли Руни бол Ирландын зохиолч, кино найруулагч бөгөөд хүний харилцааны илэрхий бус мэдрэмжийг болон тэдний чимээгүй сөргөлдөөнийг тойруугаар бичдэгээрээ онцлог. Тэрээр 1991 онд Ирландын Кастлбар хотод төрж, Тринити Коллеж Дублинд англи хэлний чиглэлээр суралцаж, Америкийн уран зохиолын магистрын зэрэг хамгаалсан. Түүний хоёр дахь роман “Normal People” нь “Коста” номын шагналын шилдэг романаар шалгарсан байдаг. Түүний уран бүтээлүүд яруу гэхээс илүү энгийн, амьдралд ойр байдлаар бичдэг. хоорондын дотно харилцаа, орчин үеийн нийгмийн байгаа байдлыг яг байгаагаар бичдэг нь залуу уншигчдын анхааралд өртөхөд нөлөөлдөг болов уу.
**Номын тухай**
Та энэхүү романыг 2020 онд Hulu болон BBC Three хамтран цуврал кино болгон бүтээсэн нь кино шүүмжлэгчдээс өндөр үнэлгээ аваад зогсохгүй залуу үзэгчдийн дуртай цуврал болоод амжсаныг мэдэх биз ээ. Боломжтой айлын, ухаантай, ганцаардмал охин Марианна ба хүрээлэлдээ хүндлэгдсэн хэр нь өөртөө итгэлгүй Коннелл хоёрын гүнзгий харилцаа, алдаа, үл ойлголцлын тухай зохиол. Зохиолч энэ бүтээлдээ хүмүүс бие биеийнхээ амьдралд байснаараа хэн хэнийхээ ачаа, дарамтыг хөнгөлөлцдөг болохыг тусгажээ. Мөн хэн нэгнийг уучлах, ойлгох, хүлээж, итгэхийн чухлыг тэдний харилцааны ээдрээгээр сургамж болгон өгүүлдэг.
**Хэнд санал болгох вэ?**
“Normal People” роман нь хүн хоорондын харилцааг нарийвчлан судалдаг, орчин үеийн уран зохиол болон хайр дурлалын түүхэнд дуртай тэр дундаа бусдын ертөнцийг судалж, унших дуртай уншигчдад тохиромжтой.
### 9. “My Year of Rest and Relaxation”
**Зохиолчийн тухай**
Отесса Мошфег нь хүний оршихуйн бараан, адармаатай, хэцүү сэдвүүдийг зоригтой хөндөж, бүр хошигнож бичихээсээ ч эмээдэггүй байдлаараа алдаршсан Америкийн зохиолч. Түүний ээж нь Хорват, аав нь Иран гаралтай хүмүүс бөгөөд бага насаа Массачусетс мужид өнгөрүүлжээ. Мошфег Барнардын Коллеж болон Брауны Их Сургуульд суралцаж төгссөн. Отессагийн 2015 онд гаргасан анхны роман “Eileen" ном нь "Booker prize"-д нэр дэвшиж, “PEN/Hemingway” шагнал хүртсэн аж.
**Номын тухай**
Уг зохиол нэлээд гутранги, хар бараан хэр нь хошин өнгө аястай. Нью-Йорк хотын залуу бүсгүй амьдралаасаа таашаал авахаа больсноо мэдэрч, нэг жилийн турш унтаж, амрах төлөвлөгөө боловсруулдаг. Зохиолын гол дүр болох нэргүй бүсгүй гоо үзэсгэлэн, залуу нас, санхүүгийн эрх чөлөөгөөр хангагдсан ч сэтгэл санааны хувьд хоосорсон, өөрөө өөрөөсөө хөндийрсөн мэт мэдрэмж авдаг нь хачирхалтай. Эмчийн жороор олж авсан олон төрлийн эмийн тусламжтайгаар тэр өдөржин шөнөжин унтаж, зовлон зүдгүүрээсээ холдох гэж оролдвол амьдрал нь өөрчлөгдөнө хэмээн найдна.
2000-аад оны эхэн үеийн Манхэттений ойр орчимд өрнөх уг роман дэлхий ертөнцөөс хөндийрөх, материаллаг нийгэмд оршин тогтнох, утга учир эрэлхийлэх зэрэг сэдвийг хөндөх ажээ. Гол дүрийн өөрийгөө дэлхийгээс арилгахаар оролдож буй гэмээр хачин энэ үйл явц нь уншигчийг түүний дотоод ертөнцөд татан оруулж, аз жаргалын мөн чанар болон хүмүүс зовлонгоос зугтахын тулд хэрхэн туйлширдгийг харуулах болно.
**Хэнд санал болгох вэ?**
Сэтгэл зүйн болон оршихуйн хямралтай холбоотой сэдвүүдэд сонирхолтой уншигчдад тохиромжтой. Эмгэнэлтэй, эмгэнэлтэй мэт сэдвүүдийг хошигнолоор халхалж, хоржоонтой хэр нь гунигтай юм шиг өнгө аястай бүтээлд дуртай бол уншихыг санал болгоё.
### 10. "Yellowface”
**Зохиолчийн тухай**
Ребекка Ф. Куанг нь Хятад гаралтай, Америк зохиолч, судлаач бөгөөд уран сэтгэмжит бүтээлүүдээрээ алдартай нэгэн. Тэрээр Хятадын Гуанжоу хотод төрсөн бөгөөд анх утга зохиолын салбарт Хятадын түүх, домог дээр үндэслэсэн “The Poppy War” гурамсан номыг хэвлүүлсэн. Уг бүтээлдээ бодит түүхэн үйл явдлыг сэтгэлгээний уран зохиолтой хослуулсан нь утга зохиол шүүмжлэгчдээс өндөр үнэлгээ авахад нөлөөлжээ.
Куанг Жоржтауны Их сургуулийг Олон улсын түүхийн чиглэлээр сурч төгссөн бөгөөд өдгөө Йелийн Их сургуульд Дорно дахины хэл, соёлын ухааны докторын зэрэг хамгаалж байгаа аж. “Yellowface” романаараа Куанг уран сэтгэмжээс орчин үеийн уран зохиол руу шилжиж байгаа ч нийгмийн шударга ёс, эрх мэдэл зэрэг чухал, гол сэдвүүд нь байсаар байна.
**Номын тухай**
Уг роман нь соёлын агуулга, бүтээлийг завшиж, ашиглах тухай нэгийг бодогдуулж хоёрыг эргэцүүлэм сургамжтай. Зохиол Жун Хэйвард гэх золгүй цагаан арьст зохиолчийн талаар өгүүлнэ. Түүнээс илүү амжилттай, авьяастай Ази-америк гаралтай найз Атина Лью санамсаргүй ослоор нас бардаг. Харин Жун Атинаг нас барсныг нь ашиглаж, түүний нийтлэгдээгүй гар бичмэлийг өөрийн нэр дээр гаргаснаар утга зохиолын ертөнцөд маш хурдан алдаршина.
Гэтэл удалгүй уншигчид өөрийнх нь өгүүллэг биш гэдгийг мэдсэнээр томоохон маргаан үүсч эхэлдэг. Уг асуудлаас ер нь бичээч хүн хэрхэн, яаж соёлын түүх, бичмэлийг ашиглаж, борлуулж болох вэ? гэх ерөнхий асуулт урган гарч ирнэ. Түүнчлэн утга зохиолын ертөнцөд өрнөдөг орчин үеийн бичээчдийн шахалт дарамт, адармаатай уур амьсгалыг задлан бичсэнийг онцлууштай.
**Хэнд санал болгох вэ?**
Уг бүтээлийг орчин үеийн нийгмийн асуудлуудыг шог, ухаалаг байдлаар бичиж, шийдэл эрсэн зохиол унших дуртай хүмүүст санал болгохуйц. Бүтээлч сэтгэхүй, соёлын өвөрмөц байдал, давуу эрхийн тухай өгүүлдэг учраас уран бүтээлчдэд мөн утга зохиолын ертөнцийн нарийн төвөгтэй орчныг ойлгохыг хүсдэг хүмүүст таалагдах болно.
> Орчин үеийн уран зохиолд шинэ салхи, шинэ өнгө аяс авчирсан залуу уран бүтээлчдийн содон бүтээлүүдээс таалагдсан бол алийг нь дараагийн унших номоороо сонгох гэж буйгаа эсвэл зүгээр л дуртай ном, зохиолчдоо сайтын сэтгэгдэл хэсэгт бидэнтэй хуваалцаарай.